钦定古今图书集成/明伦汇编/闺媛典/第301卷 > 皇清三十四 > 孙发妻胡氏
## 钦定古今图书集成/明伦汇编/闺媛典/第301卷 > 皇清三十四 > 孙发妻胡氏

按《盂县志》：胡氏，知州孙发妻。年十五归发持家勤俭，凡服食器用，一从朴素。发亡，氏年二十八，事舅姑孝，教子俱成立，列荐绅。孀居三十馀载，即侄辈成人者亦不轻见。寝疾，二子延医欲诊视，不许，令口传病状。曰：“生死自有定数，岂医所得主耶？”

===郑奎妻李氏===

按《盂县志》：“李氏，庠生郑奎妻。奎没，氏年二十八，抚孤承先成立，守节终身。”